Document ID: 32011R0186

KOMMISSIONENS FORORDNING (EU) Nr. 186/2011
af 25. februar 2011
om ændring af bilag I til Europa-Parlamentets og Rådets forordning (EF) nr. 689/2008 om eksport og import af farlige kemikalier
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 689/2008 af 17. juni 2008 om eksport og import af farlige kemikalier (1), særlig artikel 22, stk. 4, og
ud fra følgende betragtninger:
(1)
Forordning (EF) nr. 689/2008 gennemfører Rotterdamkonventionen om proceduren for forudgående informeret samtykke for visse farlige kemikalier og pesticider i international handel, som blev undertegnet den 11. september 1998, og som blev godkendt på vegne af Fællesskabet ved Rådets afgørelse 2003/106/EF (2).
(2)
Bilag I til forordning (EF) nr. 689/2008 bør ændres, således at der kan tages hensyn til, at der er foretaget regulerende indgreb over for visse kemikalier i henhold til Rådets direktiv 91/414/EØF af 15. juli 1991 om markedsføring af plantebeskyttelsesmidler (3), Europa-Parlamentets og Rådets direktiv 98/8/EF af 16. februar 1998 om markedsføring af biocidholdige produkter (4) og Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (5).
(3)
Stoffet chlorat er ikke blevet optaget som et aktivt stof i bilag I til direktiv 91/414/EØF, og stoffet chlorat er ikke blevet optaget som et aktivt stof i bilag I, IA eller IB til direktiv 98/8/EF, hvilket betyder, at det er forbudt at anvende chlorat som pesticid, og at det derfor bør tilføjes på kemikalielisten i del 1 og 2 i bilag I til forordning (EF) nr. 689/2008.
(4)
Stofferne benfuracarb, cadusafos, carbofuran og tricyclazol er ikke blevet optaget som aktive stoffer i bilag I til direktiv 91/414/EØF, hvilket betyder, at det er forbudt at anvende disse aktive stoffer som pesticid, og at de derfor bør tilføjes på kemikalielisten i del 1 og 2 i bilag I til forordning (EF) nr. 689/2008. Tilføjelsen af disse stoffer til del 2 i bilag I blev udsat som følge af en ny ansøgning om godkendelse i henhold til direktiv 91/414/EØF, som er indgivet i overensstemmelse med artikel 13 i Kommissionens forordning (EF) nr. 33/2008 af 17. januar 2008 om gennemførelsesbestemmelser til Rådets direktiv 91/414/EØF for så vidt angår en almindelig og en fremskyndet procedure for vurdering af aktivstoffer, der har været omfattet af det i artikel 8, stk. 2, i samme direktiv omhandlede arbejdsprogram, men som ikke er optaget i direktivets bilag I (6). Ansøgerne har dog trukket den nye ansøgning tilbage, og der er således ikke længere nogen grund til ikke at tilføje stofferne til del 2 i bilag I. Stofferne benfuracarb, cadusafos, carbofuran og tricyclazol bør derfor tilføjes på kemikalielisten i del 2 i bilag I til forordning (EF) nr. 689/2008.
(5)
Stoffet methomyl er blevet optaget som et aktivt stof i bilag I til direktiv 91/414/EØF, hvilket betyder, at det ikke længere er forbudt at anvende methomyl i underkategorien »pesticid i gruppen af plantebeskyttelsesmidler«. Oplysningerne i del 1 i bilag I til forordning (EF) nr. 689/2008 bør derfor ændres for at tage hensyn til denne ændring.
(6)
Stoffet malathion er blevet optaget som et aktivt stof i bilag I til direktiv 91/414/EØF, hvilket betyder, at det ikke længere er forbudt at anvende malathion i underkategorien »pesticid i gruppen af plantebeskyttelsesmidler«; stoffet malathion er ikke blevet optaget som et aktivt stof i bilag I, IA eller IB til direktiv 98/8/EF, hvilket betyder, at det er forbudt at anvende malathion i underkategorien »andre pesticider, såsom biocidholdige produkter«. Oplysningerne i del 1 i bilag I til forordning (EF) nr. 689/2008 bør derfor ændres for at tage hensyn til disse ændringer.
(7)
Da der er indgivet en ny ansøgning i henhold til artikel 13 i forordning (EF) nr. 33/2008 vedrørende det aktive stof flurprimidol, som kræver en ny beslutning om optagelse i bilag I til direktiv 91/414/EØF, bør flurprimidol udgå af kemikalielisten i del 2 i bilag I til forordning (EF) nr. 689/2008. Der bør derfor ikke træffes beslutning om tilføjelse til kemikalielisten i del 2 i bilag I, før der foreligger en ny afgørelse om stoffets status i henhold til direktiv 91/414/EØF.
(8)
Oplysningerne i del 1 og 2 i bilag I til forordning (EF) nr. 689/2008 vedrørende stoffet paraquat er ikke sammenhængende og tilstrækkelig tydelige med hensyn til koder, og bør derfor ændres således, at de mest relevante koder tilføjes.
(9)
Bilag I til forordning (EF) nr. 689/2008 bør derfor ændres i overensstemmelse hermed.
(10)
For at give medlemsstaterne og erhvervslivet tilstrækkelig tid til at træffe de fornødne foranstaltninger bør anvendelsen af forordningen udskydes.
(11)
Foranstaltningerne i denne forordning er i overensstemmelse med udtalelse fra det udvalg, der er nedsat i henhold til artikel 133 i forordning (EF) nr. 1907/2006.
VEDTAGET DENNE FORORDNING:
Artikel 1
Bilag I til forordning (EF) nr. 689/2008 ændres som angivet i bilaget til nærværende forordning.
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Den anvendes fra den 1. maj 2011.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 25. februar 2011.

Labels: 3
1
20